આ મામલે પેપ્સીકો જેવી આંતરરાષ્ટ્રીય કંપનીની સીઈઓ ઇન્દ્રા નૂયીનું કથન તો આનાથી પણ એક સ્ટેપ આગળ જાય છે. તેમનું કહેવું છે કે, અમેરિકામાં વાતવાતમાં સ્ત્રીમિત્ર કે પત્નીને ‘સ્વિટી’ કે ‘હની’ કહેવામાં આવે છે જે તેમને બિલકુલ પસંદ નથી. આ સંબોધનોથી તેમને સખત ચીડ ચડે છે, પણ છતાં સાંભળવા પડે છે. તેમણે કહ્યું કે, એક અધિકારીની સાથે પોતે એક પ્રતિષ્ઠિત પદ પર હોવાને કારણે તેમને સન્માનીય રીતે સંબોધવા જોઈએ, પરંતુ ઘણીવાર સ્વિટી, હની, બેબ વગેરે સંબોધનો સાંભળવા પડે છે જે ઘણુ અશિષ્ટ લાગે છે. મહિલાઓ, યુવતીઓ કોઈ પુરુષને મળતી વખતે કે ઓળખાણ કરાવતી વખતે હાથ મિલાવવાનું તો પસંદ કરે છે, પણ શરીરના અન્ય કોઈ ભાગ પર તેનો સ્પર્શ જરા પણ સાંખી નથી શકતી. સ્પર્શની ભાષાનું આનાથી મોટું ઉદાહરણ બીજું ક્યું આપી શકાય?